Klaipėdos miesto savivaldybės 2020–2022 m.

strateginio veiklos plano dalis

**KLAIPĖDOS MIESTO SAVIVALDYBĖS**

**MIESTO URBANISTINIO PLANAVIMO PROGRAMOS (Nr. 01) APRAŠYMAS**

|  |  |
| --- | --- |
| **Biudžetiniai metai** | 2020-ieji metai |
| **Asignavimų valdytojas** | Savivaldybės administracija |
| **Programos pavadinimas** | **Miesto urbanistinio planavimo programa** | **Kodas** | **01** |
| **Ilgalaikis prioritetas (pagal KSP)** | Tvari urbanistinė raidaMiesto konkurencingumo didinimas | **Kodas** | **II****III** |
| **Šia programa įgyvendinamas savivaldybės strateginis tikslas** | Didinti miesto konkurencingumą, kryptingai vystant infrastruktūrą ir sudarant palankias sąlygas verslui | **Kodas** | **01** |
| **Programos tikslas** | Užtikrinti kompleksišką ir darnų miesto planavimą | **Kodas**  | **01** |
| **Tikslo įgyvendinimo aprašymas:**Siekiama kompleksiškai planuoti miesto teritorijas, sudarant geras sąlygas subalansuotam verslo, rekreacijos, gyvenamosios aplinkos, infrastruktūros vystymuisi.**01 uždavinys. Rengti miesto teritorijų planavimo bei susijusius dokumentus.***Detaliųjų ir kitų planų rengimas.* 2019 m. liepos 4 d. pasirašytas susitarimas dėl Klaipėdos miesto savivaldybės bendrojo plano termino pratęsimo iki 2020 m. sausio 31 d. 2020 m. planuojama patvirtinti Klaipėdos miesto savivaldybės bendrąjį planą. Pradėsiantis galioti bendrasis planas sukurs palankesnes sąlygas miesto plėtrai ir suteiks galimybę lanksčiau planuoti miesto teritorijas – ta pati teritorija galės turėti ir gyvenamąją, ir komercinę, ir visuomeninę paskirtį. Miesto gyventojai ar verslo atstovai, norėdami keisti veiklos pobūdį, neprivalės keisti teritorijos paskirties, todėl šis planas leis lanksčiau ir greičiau vystyti miestą, pritraukti naujas investicijas. Bendrajame plane atsiras miesto centro ir pocentrių sistema. Bus atsisakoma vienafunkcio teritorijų planavimo – įvairiuose nuo miesto centro nutolusiuose mikrorajonuose bus kuriami mažieji centrai – paslaugų, prekybos, visuomeninės paskirties viešosios erdvės. 2020 m. numatyta supažindinti visuomenę su bendruoju planu, tam bus pagaminti informaciniai stendai, parengtas informacinis paketas žiniasklaidos priemonėms, organizuoti įvairūs renginiai.2020 m. bus koreguojamas žemės sklypo Turgaus g. 24 detalusis planas (dokumentas susijęs su Šv. Jono bažnyčios atstatymu), rengiamas Klaipėdos miesto rytinės dalies B teritorijos (tarp Pajūrio g., kelio A13, Liepų g. ir Danės g.) susisiekimo infrastruktūros vystymo specialusis planas, Šilumos ūkio bei Klaipėdos miesto vandens tiekimo specialieji planai, 2021 m. – Klaipėdos miesto lietaus nuotekų tvarkymo infrastruktūros plėtros specialusis planas, Smiltynės ir Girulių bendrieji planai.*Žemės sklypų planų rengimas.* Siekiant suformuoti žemės sklypus prie savivaldybei nuosavybės teise priklausančių statinių, inžinerinių komunikacijų, skverų, miesto parkų bei kitų objektų, kuriems eksploatuoti, statyti ar rekonstruoti reikalingi žemės sklypai, numatoma rengti valstybinės žemės sklypų formavimo ir pertvarkymo projektus, o jų pagrindu – žemės sklypų planus su kadastrinių matavimų duomenimis. Taip pat numatoma rengti žemės sklypų planus su kadastrinių matavimų duomenimis, kuriuos privalo rengti Savivaldybės administracija pagal teisės aktus. *Žemės visuomenės poreikiams paėmimas inžinerinės infrastruktūros plėtrai.* Kai kurių savivaldybės reikmėms reikalingų žemės sklypų suformavimui būtina vykdyti žemės paėmimo visuomenės poreikiams procedūrą. Numatoma tęsti pradėtus ir pradėti rengti žemės paėmimo visuomenės poreikiams projektus:1. žemės, reikalingos *Pylimo g.* rekonstruoti.Nuo 2018 m. vykdoma pastatų įsigijimo procedūra pagal Lietuvos Respublikos Vyriausybės 2003-06-25 nutarimu Nr. 841 patvirtintą aprašą. Iš viso numatoma paimti visuomenės poreikiams 15 individualių garažų, esančiųDidžioji Vandens g. 28B. 2019 m. buvo nupirkti 6 garažai. 2020 m. planuojamos lėšos likusių 9 garažų kompensavimui. Numatoma, kad ne visi pastatų savininkai sudarys pirkimo sutartis dėl garažų pardavimo, todėl bus rengiamos žemės paėmimo visuomenės poreikiams procedūros dėl likusių garažų paėmimo;2. žemės, reikalingos *kultūros paveldo objekto bastionų komplekso G139K (Jono kalnelio) apsaugos reikalams.* Numatoma paimti visuomenės poreikiams garažus, esančius Kūlių Vartų g. 5A. Garažai nuosavybės teise priklauso 2 fiziniams asmenims. Norint nugriauti statinius, reikia vykdyti žemės paėmimo visuomenės poreikiams procedūras. 2019 m. buvo parengtas žemės paėmimo visuomenės poreikiams projektas, o kompensacija už paimamą turtą numatyta 2020 m.; 3. žemės, reikalingos *Danės gatvės tęsiniui tiesti (0,0263 ha).* 2019 m. pradėta žemės paėmimo visuomenės poreikiams procedūra dėl valstybinės žemės sklypo Danės g. 6 ir dalies jame esančių inžinerinių statinių paėmimo. 2019 m. buvo atliktas turto vertinimas, kurio metu įvertinti ne tik nuostoliai už nekilnojamąjį turtą, bet ir nuostoliai už veiklos žemės sklypo dalyje nutraukimą (naikinamos nuomojamos automobilių stovėjimo aikštelės). Preliminarus kompensacijos dydis, atsižvelgiant į atliktą turto vertinimą bei galimus nuostolius dėl veiklos apribojimo savininkui, yra suplanuotas 2020 m.;4. žemės, reikalingos *naujos gatvės tiesimui tarp Klemiškės ir Tilžės g. (1,44 ha).* Nauja gatvė reikalinga besivystančiam gyvenamųjų namų kvartalui aptarnauti, privažiuoti prie detaliuoju planu suplanuoto naujo sporto komplekso su regioniniu stadionu. Gatvei nutiesti reikia paimti 11 privačių žemės sklypų ar jų dalis. 2020 m. planuojama užbaigti turto vertinimo ir sutarčių dėl kompensacijos atlyginimo už paimamą turtą procedūras;5.žemės, reikalingos *Klaipėdos laisvosios ekonominės zonos (toliau – LEZ)* teritorijai atlaisvinti. Gyventojų iškeldinimo iš Klaipėdos laisvosios ekonominės zonos programa (Lietuvos Respublikos Vyriausybės 2010-07-14 nutarimas Nr. 1038) nėra iki galo įgyvendinta, nes visuomenės poreikiams nėra paimti 4 žemės ūkio paskirties sklypai, kurie apriboja veiklą LEZ teritorijoje. Atlikus 0,38 ha žemės sklypo vertinimą (660 Eur už 1 ha žemės), 2020–2021 m. planuojamos lėšos šiems sklypams išpirkti.*Miško žemės keitimas kitomis naudmenomis inžinerinės infrastruktūros plėtrai.*Siekiant suformuoti žemės sklypus rekonstravimo projektams įgyvendinti, būtina vykdyti miško naudmenų pavertimo kitomis naudmenomis procedūrą, sumokėti į valstybės biudžetą apskaičiuotą piniginę kompensaciją ir įregistruoti kitos paskirties žemės sklypus Nekilnojamojo turto registre. 2020 m. planuojama ruošti dokumentaciją dėl miško žemės pakeitimo (~ 0,4 ha) siekiant įrengti Savanorių g. ir Martyno Jankaus g. sankryžą, o 2021 m. – (~ 1,0 ha) Smiltynėje rekonstruoti dviračių ir pėsčiųjų takus. **02 uždavinys. Užtikrinti geoinformacinių sistemų (GIS) administravimą ir vykdomų geodezinių darbų kontrolę.***Geoinformacinių sistemų (GIS) administravimas ir kontrolė.* Siekiant užtikrinti didesnį paslaugų naudotojų pasitenkinimą elektroninėmis viešosiomis paslaugomis ir plataus jų naudojimo, toliau bus dedami GIS duomenys į elektroninę terpę, taip sudaromos sąlygos teikti viešąsias paslaugas 3 ir 4 elektroninių paslaugų brandos lygiu. GIS duomenų bazei reikalinga nuolatinė priežiūra, atnaujinimas, informacijos apsikeitimas su kitais duomenų bazių savininkais. Nevykdant minėtos priežiūros, duomenų bazė palaipsniui prarastų savo vertę ir taptų nenaudinga. Mieste nenutrūkstamai vyksta projektavimo ir statybos darbai. Prieš šiuos darbus ir po jų yra vykdomi geodeziniai darbai. Visi šie darbai pagal Lietuvos Respublikos geodezijos ir kartografijos įstatymą turi būti kontroliuojami ir koordinuojami – išduodami leidimai vykdyti geodezinius darbus, turi būti tikrinama darbų kokybė, kontroliuojamas geodezininkų darbas, derinamos topografinės nuotraukos. Toliau bus tęsiamos WebGIS programų ir Klaipėdos m. teminių žemėlapių viešinimo paslaugų integravimas į Klaipėdos miesto savivaldybės interneto svetainę www.klaipeda.lt, kurioje yra publikuojami parengti teminiai skaitmeniniai žemėlapiai, viešinantys teritorijų planavimo dokumentus, turistinius maršrutus, investicinius projektus, statistikos duomenis.2021–2022 m. planuojama sukurti realybės modelį – 3D miesto modelį, kuriuo patikrinami projektiniai sprendiniai, įvertinama objekto vizualinė įtaka aplinkai, leidžianti greičiau informuoti gyventojus ir investuotojus. Ypač tikslus ortofotografinis žemėlapis leidžia tiksliai įvertinti esamą situaciją, atlikti patikrą, skaičiavimus, priimti sprendimus. Sukurtas miesto realybės modelis bus integruotas į viešai prieinamą Klaipėdos miesto žemėlapį.**03 uždavinys. Vykdyti paveldo objektų išsaugojimo priemones.***Kultūros paveldo objektų apskaitos, tvarkybos ir sklaidos dokumentacijos parengimas.* Kasmet planuojama rengti po 3 savivaldybės saugomų kultūros paveldo objektų (statytų iki 1940 m.) vertinimo dokumentacijas – tai pradinis žingsnis siekiant išlaikyti ir pritaikyti naujai paskirčiai kultūros paveldo objektus, nepriklausomai nuo to, kas yra statinių savininkai. Siekiant tinkamai saugoti miesto kultūros paveldą ir remiantis paveldo apsaugos įstatymais, savivaldybėje įkurta ir veikia Klaipėdos miesto savivaldybės nekilnojamojo kultūros paveldo vertinimo taryba, kurią sudaro 8 nariai – ekspertai. Ši taryba užtikrina tam tikrą savivaldybės savarankiškumą, sprendžiant kultūros paveldo apsaugos klausimus. Tarybos veikla naudinga tiek kultūros paveldo objektų valdytojams, tiek Savivaldybės administracijai, nes nemaža dalis klausimų išsprendžiama vietoje, nevykstant į Kultūros paveldo departamento nekilnojamojo kultūros paveldo vertinimo tarybą. Per metus numatoma surengti 6 vertinimo tarybos posėdžius.Pagal Klaipėdos miesto paveldo apsaugos strategiją 2020 m. planuojama paženklinti lentelėmis Klaipėdos miesto karinio paveldo objektus (XX amžiaus pasaulinių karų laikotarpio ir senesnius), 2021 m. Antrojo pasaulinio karo pakrantės priešlėktuvinės gynybos baterijų sutvarkymo techninį projektą, kuris bus rengiamas pagal Antrojo pasaulinio karo vokiečių pakrantės gynybos įtvirtinimų vertinimo paveldosaugos medžiagą. Kasmet visoje Europoje minimos Europos paveldo dienos. Renginius koordinuoja Kultūros paveldo departamentas, rengia – savivaldybė. Kasmet rugsėjo mėn. planuojama organizuoti kasmetinį Europos paveldo dienų renginį, išleisti informacinį leidinį apie miesto paveldo objektus, esant būtinybei, atlikti archeologinius tyrimus Klaipėdos miesto teritorijoje. Atliekant meninių akcentų, inžinerinių komunikacijų įrengimo bei statinių statybos darbus, nuolat atsiranda būtinybė senojo miesto vietoje atlikti archeologinius tyrimus. 2020–2022 m. numatoma atlikti 1–2 nedidelės apimties archeologinius tyrimus.*Kultūros paveldo objektų tvarkyba.* Kultūros paveldo objektų tvarkyba bus vykdoma vadovaujantis 2017 m. patvirtintu Klaipėdos miesto saugomų kultūros paveldo objektų tvarkybos darbų finansavimo tvarkos aprašu. 2020–2022 m. planuojama iš dalies finansuoti iki 5 pastatų, esančių Senamiestyje ir Naujamiestyje, sutvarkymą. 2020 m. planuojama parengti Šv. Jono bažnyčios su bokštu atstatymo projektinius pasiūlymus ir jų pristatymą visuomenei. Tikimasi, kad Šv. Jono bažnyčios ir bokšto atstatymas leistų atkurti Antrojo pasaulinio karo metu nukentėjusį Klaipėdos miesto senamiestį ir užtikrinti Klaipėdos miesto evangelikų liuteronų parapijos bei miesto bendruomenės kultūrinių poreikių tenkinimą.  |
| **01 tikslo rezultato vertinimo kriterijai** |
| Kriterijaus pavadinimas,mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metais |
| 2019 | 2020 | 2021 | 2022 |
| Suderintų teritorijų planavimo dokumentų (specialiųjų planų, detaliųjų planų) skaičius, vnt.  | Architektūros ir miesto planavimo skyrius | 24 | 26 | 28 | 30 |
| Visuomenės reikmėms atlaisvintos teritorijos plotas per ataskaitinį laikotarpį, ha | Žemėtvarkos skyrius | 0,04 ha | 1,9163 ha | 1,8 ha | 0 |
| (Didžioji Vandens g. 28B (6 garažai) – 0,04 ha) | (Danės g. 6 – 0,0253 ha;Kūlių Vartų g. 5A (2 garažai) – 0,011 ha; Didžioji Vandens g. 28B (9 garažai) – 0,06 ha;Klemiškės g. ir Tilžės g. –1,44 ha;LEZ 1 sklypo – 0,38 ha) | (Klaipė-dos LEZ plėtrai 3 sklypai –1,8 ha) |  |
| Atnaujintas topografinių duomenų bazės plotas, ha | Geodezijos ir GIS skyrius | 2400 | 2400 | 2400 | 2400 |
| Į Lietuvos Respublikos nekilnojamųjų vertybių registrą įtrauktų objektų arba objektų, kurių vertingosios savybės patikslintos, skaičius, vnt. | Paveldosaugos skyrius | 4,Klaipėdos geležinkelio stoties pastatas, Siaurojo geležinkelio stoties pastatų kompleksas, pastatų kompleksas Jono g. 3, 5, Tiltų g. 5, namas Tiltų g. 1 | 5 | 5 | 5 |
| Kultūros paveldo objektų, kuriems atlikti tvarkybos darbai, dalis nuo visų kultūros paveldo objektų, proc. | Paveldosaugos skyrius | 0,7 | Didėjimas | Didėji-mas | Didėji-mas |
| **Galimi programos vykdymo ir finansavimo variantai:**Klaipėdos miesto savivaldybės biudžeto lėšos, Europos Sąjungos ir kitos lėšos. |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**2.1.1 uždavinys. Formuoti kompaktišką ir daugiafunkcę urbanistinę struktūrą, išskiriant prioritetines miesto vystymosi zonas.2.1.2 uždavinys. Įdiegti darnaus judumo principus susisiekimo sistemoje.2.1.3 uždavinys. Efektyviai naudoti ir vystyti inžinerinę infrastruktūrą.2.2.2 uždavinys. Planavimo procese skatinti integruotumą, inovatyvumą ir socialinę atsakomybę už miesto teritorijų vystymą bei priežiūrą.2.4.1 uždavinys. Pritaikyti bendruomenės poreikiams teritorijas prie vandens. 2.4.2 uždavinys. Skatinti centrinės miesto dalies ir gyvenamųjų kvartalų regeneravimą bei plėtrą.2.4.3 uždavinys. Efektyviai naudoti turimą paveldą. |

Priedas – 2020–2022 m. Klaipėdos miesto savivaldybės miesto urbanistinio planavimoprogramos (Nr. 01) tikslų, uždavinių, priemonių, priemonių išlaidų ir produkto kriterijų suvestinė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_